Κάρολος Χάουαρντ (Βρετανός πολιτικός)

Ο αξιότιμος Κάρολος Γουέντγουορθ Γεώργιος Χάουαρντ, αγγλ.: hon. Charles Wentworth George Howard (27 Μαρτίου 1814 – 11 Απριλίου 1879)  ήταν Άγγλος πολιτικός από την Οικογένεια Χάουαρντ, ο οποίος ήταν μακροχρόνιο μέλος του βρετανικού κοινοβουλίου των Ουίγων (και στη συνέχεια των Φιλελευθέρων).

 Νεανική ζωή 
Ο Χάουαρντ γεννήθηκε στο σπίτι του πατέρα του στο Τσίσγουικ του Λονδίνου,  ο 5ος γιος του Γεωργίου Χάουαρντ 6ου κόμη του Κάρλαϊλ, και της συζύγου του λαίδης Τζορτζιάνας Δωροθέας Κάβεντις, κόρης του Γουλιέλμου Κάβεντις 5ου δούκα του Ντέβονσιρ και της λαίδης Τζορτζιάνας Σπένσερ. Μεταξύ των αδελφών του ήταν οι μεγαλύτεροι αδελφοί, ο Γεώργιος 7ος κόμης του Κάρλαϊλ, και ο αιδεσιμότατος Γουλιέλμος Γεώργιος Χάουαρντ 8ος κόμης του Κάρλαϊλ, οι οποίοι απεβίωσαν άγαμοι και χωρίς νόμιμους απογόνους. 

 Σταδιοδρομία 
Ο Χάουαρντ εξελέγη στη Βουλή των Κοινοτήτων ως ένας από τους δύο αντιπροσώπους του Κάμπερλαντ Ηστ σε επαναληπτικές εκλογές το 1840, μία θέση που κατείχε μέχρι το τέλος του το 1879. Κατά τη διάρκεια της μακράς θητείας του, υπηρέτησε δίπλα στον Γουίλιαμ Τζέιμς από το 1840 έως το 1847, τον Γουίλιαμ Μάρσαλ από το 1847 έως το 1868, τον Γουίλιαμ Νίκολσον Χότζσον από το 1868 έως το 1876, και τον Στάφορντ Χάουαρντ από το 1876 έως το 1879. 

 Οικογένεια 
Στις 8 Αυγούστου 1842 ο Χάουαρντ νυμφεύτηκε τη Μαρία Πρισίλα Χάριετ Παρκ (1822–1843), κόρη του Ιακώβου Παρκ 1ου βαρόνου Γουένσλεϊντεϊλ, το 1842. Απεβίωσε στις 26 Αυγούστου 1843, μόλις δύο εβδομάδες μετά τη γέννηση του γιου και μοναδικού παιδιού τους: 

 Γεώργιος Ιάκωβος (1843–1911), τον διαδέχθηκε ως μέλος του Κοινοβουλίου για το Ανατολικό Κάμπερλαντ, και το 1889 διαδέχθηκε επίσης τον θείο του ως 9ος κόμης του Κάρλαϊλ. Το 1864 νυμφεύτηκε την εντιμότατη Ρόζαλιντ Φράνσις Στάνλεϋ, 5η κόρη του Εδουάρδου Στάνλεϋ 2ου βαρόνου Στάνλεϋ του Άλντερλυ, με την οποία απέκτησε 11 παιδιά. 

Ο Χάουαρντ επέζησε αυτής κατά 36 χρόνια, και απεβίωσε τον Απρίλιο του 1879, σε ηλικία 65 ετών, στο Χόλκερ Χάουζ, την έδρα του δούκα του Ντέβονσιρ στο Λάνκασιρ, κουνιάδου του Χάουαρντ μέσω της εκλιπούσας αδελφής του , λαίδης Μπλανς Τζορτζιάνας Χάουαρντ. 

 Μνημείο 
Το Ανατολικό Παράθυρο της διάσημης ραφαηλιτικής εκκλησίας, της εκκλησίας του Αγίου Μαρτίνου στο Μπράμπτον της Κάμπρια, κατασκευάστηκε ως Μνημείο της κομητείας προς τιμήν του Χάουαρντ. Σχεδιασμένο από τον Έντουαρντ Μπερν-Τζόουνς, απεικονίζει τον Χριστό ως Καλό Ποιμένα και τέσσερις αγίους: τον Μαρτίνο προστάτη της εκκλησίας, την Παναγία, τη Δωροθέα και τον Γεώργιο.

 Αναφορές 

 Εξωτερικοί σύνδεσμοι 



Κατηγορία:Οικογένεια Χάουαρντ (αγγλική αριστοκρατία)